SA Vleismerino Genootskap van Suid-Afrika
(051) 522 6827 / 8 sammsheep@yebo.co.za
■ Sheep Farmer of the Year 2019
Vleismerino boere, Cobus van Coller en sy vrou, Magdel, van Viljoenskroon is aangewys as die wenners van die 16de Skaapboer van die Jaar. Die toekennings is op 13 November 2019 in samewerking met Voermol, BKB, FNB, Zoetis en Landbouweekblad in Bloemfontein oorhandig.
V.l.n.r. Van links is mnr. Jacobus le Roux en dr. Cobus Oberholster (albei BKB), mnr. Cobus van Coller en sy vrou, Magdel (skaapwenners, Libanon, Viljoenskroon), me. Maderie en haar man, Sas le Roux (Voermol), me. Nelia Richter (Landbouweekblad) en mnr. Mark Barlow Voermol).
■ Awards at the SAMM Annual General Meeting
V.l.n.r. Manie en Alta Lombard (President en sy vrou) het die toekennings oorhandig, 25 jaar teling aan Christo Brand van Delareyville (ontvang deur Theuns Barnard van BKB), 30 jaar teling aan Maritz Mouton van Piketberg, 30 jaar teling aan Jan Uys van Steynsrus, 40 jaar teling aan Stefan Scott van Winburg, 40 jaar teling aan Hannes Kotze van Moorreesburg, 25 jaar asook 'n 50 jaar goue toekenning aan Loutjie Hanekom van Clanwilliam (vir Welgemeen- en Kleinsandfontein stoete onderskeidelik).
V.l.n.r. Oom Johnny van Riet kon nie die AJV bywoon nie. Hier ontvang hy sy 60 jaar toekenning, ondersteun deur sy seun Pieter van Riet, oorhandig deur Dawie Strauss (voorsitter van Senclomar veldramklub). Oom Johnny het self dié Barolong stoet begin op 10 Julie 1959. Hy is die oudste lewende aktiewe lid van die SAVM Genootskap.
Baie geluk aan al die lojale telers wat die ras help opbou het!
■ Award given to Breed Director
Achievement award handed to Jan Vosloo for 21 years of exceptional service to the Society.
F.l.t.r: Manie and Alta Lombard & Jan Vosloo
■ 2018 Vagkompetisie
Hugo Wiehahn en Seuns van Tussenbeide in Caledon was weer die wenner wat die kampioen ramvag en kampioen ooivag vertoon het. Op 14 Maart 2018 in Bloemfontein is al die wolvagte wat ingeskryf was vir vanjaar se nasionale vagkompetisie vir SA Vleismerino wol, beoordeel deur BKB en die NWKV. Hugo Wiehahn en seuns het met die louere weggestap en ook die meeste punte behaal in die kompetisie.
Foto: Hugo en Cormarie Wiehahn saam met hulle oudste seun Johan Wiehahn by die kampioen vagte.
■ Toekennings vir diens aan die genootskap
Oorhandig op 1 Augustus 2017 na die AJV tydens die aandfunksie.
Oorkondes vir jarelange diens aan die ras en sy mense is aan Riaan Myburgh, Henning Vorster en Johan Kotze (ontvang deur sy seun Hannes) oorhandig deur Presidentspaar Manie & Alta Lombard.
Ere Toekennings voertuigplakkers vir 20 en 30 jaar Lidmaatskap is aan Leon Becker (30 jaar), Hugh Smith (20 jaar), Jack Strauss (20 jaar – ontvang deur sy Pa Johann) en Cornie van den Heever (30 jaar) is oorhandig deur Presidentspaar Manie en Alta Lombard.
Sertifikate vir jare stoetteling is toegeken aan: Hennie Vermaak en Michiel du Toit vir 60 jaar (Diamant Sertifikaat), Kobus de Jager vir 50 jaar (Goud Sertifikaat), Alta en Manie Lombard vir 40 jaar (Spesiale Sertifikaat) en Gerhard
Hartman vir 25 jaar (Silwer Sertifikaat).
Hier oorhandig Jan Vosloo (bestuurder) ‘n oorkonde aan Hennie Hattingh tydens die Paarl veiling aangesien Hennie nie by die AJV in Bloemfontein kon wees nie.
■ Ram verkoop tydens 2017 Nasionale Skou
Ram 5043 WTM is verkoop vir R40 000 op die stilveiling metode tydens die SA skou op 16 Maart 2017.
Persone op foto: Die kopers is Hannes Kotze van Moorreesburg, Willem Engelbrecht van Clanwilliam, Maritz Mouton van Piketberg en Loutjie Hanekom van Clanwilliam, Riaan Myburgh van Moorreesburg is die verkoper en die hanteerder is Hendrikus Meintjies.
■ 2017 SAVM Nasionale Vagkompetisie
Koos Vorster, Johann Strauss (vertoner van Kampioen Ooivag en Reserwe Ramvag), Robert Scott (BKB borg en beoordelaar), Hugo en Johan Wiehahn (083 456 4582) van Tussenbeide in Caledon (vertoners van Kampioen Ramvag en Reserwe Ooivag. Hulle het die meeste punte behaal in vanjaar se SAVM Nasionale Vagkompetisie).
■ SAVM Slaglammers maak skoonskip
Vleismerino lammers het weer die Swartland lamkarkaskompetisie oorheers wat vroeg September vanjaar saam met Moorreesburg Skou aangebied was.
Die wenkarkas was ‘n SAVM lam van Willem de Waal van Moorreesburg. Tweede en Vierde was SAVM lammers van Jimmy van der Spuy van Adderley Boerdery in Durbanville en vyfde was ‘n SAVM lam van Hannes Kotze van Moorreesburg.
Ideale vetverspreiding en die pragtige bouvorm van die lammers het die deurslag gegee.
Op die foto by die kampioen slaglam is mnr Tommy Moolman van Tomis Abattoir naby Hermon, waar die lammers geslag is.
■ Algemene Jaarvergadering
Tydens die funksie na die SAVM jaarvergadering het die voorsitter van Noord Vrystaat SAVM klub, mnr Hennie Blomerus, vir Bennie en Neline Pienaar gelukgewens met die uiters geslaagde boeredag wat hulle op 27 Julie vanjaar by Rooiskool in Kroonstad aangebied het. Meer as 350 mense het dié dag bygewoon en hy het hulle hartlik bedank vir hulle harde werk en opofferinge.
Toekennings aan Ouer Stoete
Na die SAVM jaarvergadering op 1 Augustus 2016 is die volgende stoete vereer met sertifikate vir jare stoetteling:
Theo Coetzee van Postmasburg (30 jaar), Hennie Blomerus van Steynsburg (25 jaar), Regter Fouché Jordaan van Bloemfontein (25 jaar), Johann Strauss van Calvinia (40 jaar), Buks de Wet van Graaff-Reinet (40 jaar), Henning Vorster van Middelburg (60 jaar), Hannes Hanekom van Eendekuil (60 jaar) is nie op foto nie. Voor is Wouter Theron jnr van Bethal (40 jaar) en Koos de Wet van Graaff-Reinet (20 jaar).
■ Skou Presteerders
Isak en Pieter van Heerden van Wesselsbron ontvang die “OVK/CMW Kampioen Ooiteler 2016” toekenning, Jan van Biljon van Viljoenskroon ontvang die “OVK/CMW Kampioen Ramteler 2016” toekenning vanaf John Melville van CMW (heel regs).
Mike van den Berg van BKB oorhandig die “BKB Teler van Kampioene 2016” toekenning sowel as die “BKB Victor Ludorum 2016” toekenning vir die vertoner wat die meeste punte verwerf het tydens die SA Kampioenskappe.
■ Swartland Kampioen Slaglam
RPO se Swartland Kampioen Slaglam wat tydens Moorreesburg Skou in September vanjaar aangebied was.
Die wenner aan die haak was ‘n SA Vleismerino lam wat ingeskryf is deur mnr Jimmy van der Spuy van Adderley Boerdery in Durbanville. Die A2 lamkarkas het 24.3kg geweeg en is aangekoop vir R2650 deur mnr Tommy Moolman van Tomis Abattoir naby Hermon. Weens die ideale vetverspreiding van die lam, het dit bykans volpunte behaal vir die verhouding van vleis : onderhuidse vet wat objektief deur SAMIC gemeet word.
Op die foto staan mnr Jimmy van der Spuy en sy vrou Marine weerskante van die pragtige slaglam en Tommy Moolman is regs (Besturende Direkteur van Tomis Abattoir).
■ Ouer stoete vereer op 2015 AJV
Stoettelers wat toekennings ontvang het tydens die ras se Algemene Jaarvergadering op 5 Augustus 2015 te Bloemskou, vir 30 jaar en langer stoetteling van S A Vleismerino’s.
30 tot 39 Jaar Stoetteling
Vlnr. Johan Kotze van Moorreesburg, Pieter Badenhorst van Colesberg, Manie Lombard van Oranjeville, PW van Heerden van Wesselsbron, Jan Haasbroek van Hoopstad, Buks de Wet van Graaff-Reinet, Niekie Pienaar van Vredenburg, Johann Strauss van Calvinia en Jacques Obermeyer van Klapmuts.
40 tot 49 Jaar Stoetteling
Vlnr. Riaan Myburgh van Moorreesburg, Francois du Bois van Porterville, Du Toit Cillié van Porterville, Gerrie Muller van Frankfort, Faan Greyling van Lady Grey, Hendrik Joubert van Bultfontein en Niekie Fourie van Christiana.
50 tot 59 Jaar Stoetteling
Vlnr. Hugh Smith van Dordrecht, Manie van Niekerk van Kroonstad, Hennie Vermaak van Clocolan, Hannes Hanekom van Eendekuil en Henning Vorster van Middelburg (Oos-Kaap).
60 Jaar en langer Stoetteling
Vlnr. Hugo Wiehahn van Caledon, Whellan Simkin van Dewetsdorp, Jan van Biljon van Viljoenskroon, Francois Vorster van Lady Grey en dr Buks Olivier van Wes-Kaap Departement van Landbou te Elsenburg.
■ Die vyfling met hulle uitsonderlike moeder 13-066 HWB
Op die fotos is die lammers 90 dae oud en weeg gesamentlik 189kg, met die swaarste lam reeds 42kg. Hulle was verwek met natuurlike paring met ram 13-091 HWB. Die ooi het normaal gelam sonder enige hulp. Die lammers het tot op vyf weke ouderdom elk 500ml “Suromel vir lammers” as byvoeding ontvang. Die ooi met haar vyfling het bedags op rooigras weiding gewei en het saans lamhokkiekorrels in die kraal ontvang.
■ SAVM vereer Koos Pansegrouw
Die SA Vleismerino Telersgenootskap het tydens verlede week se Nasionale Skou ‘n oorkonde oorhandig aan mnr Koos Pansegrouw, bekende boer van Rouxville, wat vir 23 jaar die mikrofoon hanteer het. Mnr Pansegrouw met sy kwinkslae het met welslae die aankondigings hanteer sedert die dae toe hy nog ‘n verteenwoordiger was destyds by Coopers Dieregesondheid. Coopers se naam het verander na Hoechst en later na Intervet tot en met sy uittrede by hulle (deesdae bekend as MSD). Hy het ook altyd as seremoniemeester opgetree by alle aandfunksies van die SA Vleismerino’s. Die SA Vleismerino mense het groot waardering vir Koos Pansegrouw se opofferinge oor baie jare en wou hom graag op gepaste wyse vereer vir sy jarelange diens en bydrae tot die sukses van die jaarlikse Nasionale Kampioenskap-skou vir SA Vleismerino’s wat elke jaar gedurende die 3de week van Maart by Bloemfontein Skougronde aangebied word. Koos Pansegrouw is baie lief vir diere en vir mense en het altyd tyd vir ‘n grappie met sy opgeruimde geaardheid.
Koos Pansegrouw (links), waar Jan Vosloo aan hom die toekenning (oorkonde) tydens verlede week se SA Vleismerino Nasionale Kampioenskappe oorhandig het in die BKB saal te Bloemskou.
■ 2014 SAVM Toekennings
Tydens die Algemene Jaarvergadering van SA Vleismerino lede (op 5 Augustus 2014) is 4 van die “veteraan” telers vereer met oorkondes vir hulle positiewe bydrae oor baie jare tot die bevordering van die SA Vleismerino ras.
V.l.n.r. : Jan van Biljon van Viljoenskroon, Hugo Wiehahn van Caledon, Gerrie Muller van Frankfort en Johann Strauss van Calvinia.
Business Partners / Sponsors: ___________________________________________________________________________________________________________________________________________________________________________________________________________________________
_________________________________________ Contact Details
■ Sale Pamphlets
■ Tel: (051) 522 6827 / 8
■ E-mail: sammsheep@yebo.co.za
■ Data: savmdata@yebo.co.za
■ © 2012 - 2019
■ SA Mutton Merino Society